title: Директива на Съвета от 22 декември 1986 година за изменение на Директива 75/439/ЕИО относно обезвреждането на отработени масла

text:
Важна правна забележка

|

31987L0101

Официален вестник n° L 042 , 12/02/1987 стр. 0043 - 0047 специално финландско издание: глава 15 том 7 стр. 0197  специално шведско издание: глава 15 том 7 стр. 0197  специално чешко издание глава 15 том 01 стр. 321  - 325 специално испанско издание глава 15 том 01 стр. 321  - 325 специално унгарско издание глава 15 том 01 стр. 321  - 325 специално литвийско издание глава 15 том 01 стр. 321  - 325 LV.ES глава 15 том 01 стр. 321  - 325 MT.ES глава 15 том 01 стр. 321  - 325 PL.ES глава 15 том 01 стр. 321  - 325 SK.ES глава 15 том 01 стр. 321  - 325 специално словенско издание глава 15 том 01 стр. 321  - 325

		19861222Директива на Съветаот 22 декември 1986 годиназа изменение на Директива 75/439/ЕИО относно обезвреждането на отработени масла(87/101/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 100 и 235 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Директива 75/439/ЕИО [4] на Съвета предвижда държавите-членки да предприемат необходимите мерки за осигуряване на безопасно събиране и обезвреждане на отработени масла и за осигуряване, доколкото това е възможно, обезвреждането на отработени масла да се извършва чрез рециклиране (регенериране и/или изгаряне, различно от разрушаване);като има предвид, че регенерирането е по принцип най-рационалният начин за повторна употреба на отработени масла с оглед икономията на енергия, която може да се постигне; като има предвид, че поради това следва да се даде приоритет на преработката на отработени масла чрез регенериране, когато техническите, икономическите и организационните ограничения го позволяват;като има предвид, че при сегашното състояние на законодателството на Общността, държавите-членки могат, при определени условия, да забранят изгарянето на отработени масла на тяхна територия; като има предвид, че настоящата директива не е предназначена да промени това положение в законодателството;като има предвид, че изгарянето на отработени масла произвежда отработени газове, които съдържат вещества, вредни за околната среда, когато се изпускат над дадени концентрации; като има предвид, че поради това следва да се вземат мерки за определяне на условия за изгаряне на отработени масла;като има предвид, че е желателно да се подобри ефикасността на събиране на отработени масла и да се укрепи контролът в тази област;като има предвид, че с оглед особено опасния характер на полихлорирани бифенили и полихлорирани терфенили (ПХБ/ПХТ), е необходимо да се укрепи законодателството на Общността относно изгарянето или регенерирането на отработени масла, които замърсени с тези вещества;като има предвид, че държавите-членки следва да имат възможността, зачитайки условията на Договора, да предприемат по-строги мерки за целите на опазването на околната среда,ПРИЕ НАСТОЯЩАТА ДИРЕКТИВА:Член 1Директива 75/439/ЕИО се изменя, както следва:1. Членове 1 — 6 се заменят със следното:"Член 1По смисъла на настоящата директива:- "отработени масла" означава:всички смазочни или индустриални масла на минерална основа, които са негодни за употреба по първоначалното си предназначение, и по-специално отработени моторни и трансмисионни масла, както и минерални смазочни масла, турбинни и хидравлични масла;- "обезвреждане" означава:преработване или унищожаване на отработени масла, както и тяхното съхранение или депониране върху или под земята;- "преработване" означава:процеси, които позволяват оползотворяване на отработени масла, като регенериране и изгаряне;- "регенериране" означава:всеки процес на получаване на базови масла чрез рафиниране на отработени масла, по-специално чрез отделяне на замърсители, продукти на окисление и добавки, които се съдържат в тях;- "изгаряне" означава:използването на отработени масла като гориво, като произведената топлина съответно се възстановява;- "събиране" означава:всички операции, чрез които отработените масла достигат от притежателите до предприятия за преработване и/или обезвреждане на такива масла.Член 2Без да се засягат разпоредбите на Директива 78/319/ЕИО [5], държавите-членки предприемат необходимите мерки за осигуряване събирането и обезвреждането на отработени масла да се извършва без причиняване на вреди на човека и околната среда, които могат да се избегнат.Член 31. Когато техническите, икономическите и организационните ограничения го позволяват, държавите-членки предприемат необходимите мерки за приоритетно преработване на отработени масла чрез регенериране2. Когато отработените масла не се регенерират, поради ограниченията, упоменати в параграф 1 по-горе, държавите-членки вземат необходимите мерки, за да гарантират, че всяко изгаряне на отработени масла се извършва при приемливи за околната среда условия, в съответствие с разпоредбите на настоящата директива, при условие че такова изгаряне е технически, икономически и организационно осъществимо.3. Когато отработените масла не се регенерират, нито изгарят, поради ограниченията, упоменати в параграфи 1 и 2, държавите-членки предприемат необходимите мерки за осигуряване на тяхното безопасно обезвреждане или контролирано съхранение или депониране.Член 4Държавите-членки предприемат необходимите мерки, за да гарантират забраната на:а) обезвреждането на отработени масла в повърхностните води и подземните води, в териториалното море и в канализационните системи;б) съхраняването (натрупването) и/или обезвреждането на отработени масла, водещо до замърсяване на почвата, и неконтролираното обезвреждане на остатъците, отделени при преработването на отработени масла;в) преработването на отработени масла, което води до замърсяване на въздуха и превишава нивото, предписано в съществуващи разпоредби.Член 51. Когато е необходимо за постигането на целите на настоящата директива и без да се засягат разпоредбите на член 2, държавите-членки провеждат обществено-информационни и насърчителни кампании, за да гарантират отработените масла да се съхраняват правилно и да се събират, доколкото е възможно.2. Когато целите, определени в членове 2, 3 и 4, не могат да бъдат постигнати по друг начин, държавите-членки предприемат необходимите мерки за осигуряване едно или повече предприятия да извършват събирането и/или обезвреждането на отработени масла, предлагани им от притежатели, когато е подходящо в област, която им е възложена от компетентните органи.3. За да постигнат целите, определени в членове 2 и 4, държави-членки могат да решат да разпределят отработените масла между всички начини на преработване, посочени в член 3. За тази цел, те могат да извършват подходящи проверки.4. За да се осигури съответствие с мерките, взети по член 4, всяко предприятие, което събира отработени масла, трябва да подлежи на регистрация и подходящ надзор от компетентните национални органи, по възможност обхващаща система от разрешения.Член 61. За да се осигури съответствие с мерките, взети по член 4, всяко предприятие, което обезврежда отработени масла, трябва да получи разрешение. Когато е необходимо, това разрешение се предоставя след проверка на инсталациите.2. Без да се засягат изискванията, постановени от националните и общностните разпоредби с различна цел от тази на настоящата директива, разрешение може да се даде на предприятие, което регенерира отработени масла или използва отработени масла като гориво, само когато компетентният орган е удовлетворен, че са взети всички подходящи мерки за опазване на околната среда и здравето, включително използване на най-добрата налична технология, когато разходът за това не е прекалено голям.Член 7Когато се регенерират отработени масла, държавите-членки вземат необходимите мерки, за да гарантират, че:а) работата на инсталацията за регенериране няма да причини вреди на околната среда, които могат да се избегнат.За тази цел държавите-членки гарантират, че рисковете, свързани с количеството остатъци от регенерирането и с техния токсичен и опасен характер, са намалени до минимум и че остатъците се обезвреждат в съответствие с член 9 от Директива 78/319/ЕИО;б) базовите масла, извлечени при регенериране, не представляват токсични и опасни отпадъци, както са определени в член 1, буква б) от Директива 78/319/ЕИО, и не съдържат полихлорирани бифенили и полихлорирани терфенили (ПХБ/ПХТ) в концентрации над границите, постановени в член 10.Държавите-членки информират Комисията за тези мерки. Въз основа на тази информация, Комисията, в срок от пет години от датата на нотифицирането на настоящата директива, представя доклад до Съвета, придружен, ако е необходимо, с подходящи предложения.Член 81. Без да се засягат разпоредбите на Директива 84/360/ЕИО [6] и член 3, параграф 1 от настоящата директива, когато отработени масла се използват като гориво, държавите-членки вземат необходимите мерки, за да гарантират, че експлоатацията на инсталацията няма да причини значително ниво на замърсяване на въздух, по-специално с емисии на веществата, изброени в приложението. За тази цел:а) държавите-членки са убедени, че при изгарянето на масла в инсталации с топлинна мощност от 3 МW или повече, основана на най-ниската топлина на изгаряне на горивото (LHV), граничните стойности на емисиите, постановени в това приложение, се спазват.Държавите-членки могат по всяко време да установяват по-строги гранични стойности от дадените в приложението. Те могат също така да определят гранични стойности за вещества и параметри, различни от изброените в приложението;б) държавите-членки предприемат такива мерки, каквито те считат за необходими, за да осигурят изгарянето на отработени масла в инсталациите с топлинна мощност по-малка от 3 МW, основана на най-ниската топлина на изгаряне на горивото (LHV) да бъде подложено на подходящ контрол.Те информират Комисията за тези мерки. Въз основа на тази информация Комисията, в срок от пет години от датата на нотифицирането на настоящата директива, представя доклад до Съвета, който ако е необходимо е придружен с подходящи предложения.2. Държавите-членки допълнително гарантират, че:а) остатъците от изгарянето на отработени масла се обезвреждат в съответствие с член 9 на Директива 78/319/ЕИО;б) използваните като гориво отработени масла не представляват токсични и вредни отпадъци, както са дефинирани в член 1, буква б) от Директива 78/319/ЕИО, и не съдържат ПХБ/ПХТ в концентрации над 50 ppm;3. Спазването на граничните стойности, постановени в приложението, може да се гарантира по друг начин с помощта на подходяща система за контрол на концентрациите на замърсители в отработени масла или смеси на отработени масла и други горива, предназначени за изгаряне, като се отчитат техническите характеристики на инсталацията.При инсталации, в които емисии на веществата, които са изброени в приложението, могат да възникнат допълнително от нагряващите продукти, държавите-членки гарантират чрез създадена контролна система, че процентът на веществата, който възникват от изгарянето на отработени масла, не надвишава граничните стойности, определени в приложението.2. Член 7 става член 9.3. Членове 8 и 9 се заличават.4. Добавя се нов член 10 със следния текст:"Член 101. По време на съхраняване и събиране притежателите и събирачите не трябва да смесват отработени масла с ПХБ и ПХТ по смисъла на Директива 76/403/ЕИО [7] с токсични и опасни отпадъци по смисъла на Директива 78/319/ЕИО.2. Освен както е предвидено в параграф 3, разпоредбите на Директива 76/403/ЕИО се прилагат за отработени масла, които съдържат над 50 ppm ПХБ/ПХТ.Държавите-членки допълнително предприемат такива специални технически мерки, каквито са необходими, за да гарантират, че всички отработени масла, съдържащи ПХБ/ПХТ, се обезвреждат без вреди за човека и околната среда, които могат да се избегнат.3. Регенерирането на отработени масла, съдържащи ПХБ или ПХТ, може да се разреши, ако процесът на регенериране позволява разрушаването на ПХБ и ПХТ или тяхното намаляване, така че регенерираните масла да не съдържат ПХБ/ПХТ над максималната граница, която в никой случай не може да надвишава 50 ppm.4. Референтният метод на измерване за определяне на съдържанието на ПХБ/ПХТ в отработени масла се определя от Комисията след консултация с Комитета по адаптиране към техническия прогрес, създаден съгласно член 18 на Директива 78/319/ЕИО.5. Отработени масла, замърсени с вещества, които попадат под обхвата на дефиницията за токсични и опасни отпадъци, както е постановена в член 1, буква б) от Директива 78/319/ЕИО, се обезвреждат в съответствие с разпоредбите на настоящата директива.5. Член 10 става член 11.6. Член 11 става член 12 и се изменя, като гласи следното:"Член 12Всяко предприятие, което събира, притежава и/или обезврежда отработени масла, трябва да предава на компетентните органи, при поискване от тяхна страна, всякаква информация относно събирането и/или обезвреждането на отработени масла или техните остатъци.".7. Член 12 става член 13 и се изменя, като гласи следното:"Член 131. Предприятията, посочени в член 6, се инспектират периодично от държавите-членки, по-специално по отношение спазването на условията в техните разрешения.2. Компетентните органи проучват тенденциите по отношение на техническото развитие и/или на околната среда, за да преразглеждат, когато е необходимо, разрешения, дадени на предприятия в съответствие с настоящата директива.".8. Членове 13 и 14 стават съответно членове 14 и 15.9. Добавя се нов член 16, който гласи следното:"Член 16Държавите-членки могат, като спазват разпоредбите на Договора, да вземат мерки с цел опазване на околната среда, които са по-строги от предвидените в настоящата директива.Такива мерки могат, в рамките на същите разпоредби, да включват, inter alia, забраната за изгаряне на отработени масла.".10. Членове 15 и 16 стават съответно членове 17 и 18.11. Добавя се приложението към настоящата директива.Член 2Държавите-членки въвеждат в сила мерките, необходими, за да се съобразят с настоящата директива считано от 1 януари 1990 г. и незабавно информират Комисията за това.Член 3Приетите от държавите-членки в съответствие с настоящата директива мерки могат да се прилагат постепенно за предприятията, които са посочени в член 6 на Директива 75/439/ЕИО, които съществуват към датата на нотифициране на настоящата директива, в срок от седем години от нотифицирането [8].Член 4Държавите-членки съобщават на Комисията текстовете на основните разпоредби от националното законодателство, което те приемат в областта, уредена с настоящата директива.Член 5Адресати на настоящата директива са държавите-членки.Съставено в Брюксел на 22 декември 1986 година.За СъветаПредседателG. Shaw[1] ОВ C 58, 6.3.1985 г., стр. 3.[2] ОВ C 255, 13.10.1986 г., стр. 269.[3] ОВ C 330, 20.12.1985 г., стр. 32.[4] ОВ L 194, 25.7.1975 г., стр. 23.[5] ОВ L 84, 31.3.1973 г., стр. 43.[6] ОВ L 188, 16.7.1984 г., стр. 10."[7] ОВ L 108, 26. 4. 1976 г., стр. 41."[8] Настоящата директива е нотифицирана на държавите-членки на 13 януари 1987 г.--------------------------------------------------19861222ПРИЛОЖЕНИЕЕмисионни гранични стойности [1] за някои вещества, които са емитирани в резултат на изгаряне на отработени масла в инсталации с топлинна мощност от 3 МW (LHV) или повечеЗамърсител | Гранична стойност mg/Nm3 |Cd | 0,5 |Ni | 1 || или [2] | или [2] |Cr | 1,5 | Cr | 5 |Cu | Cu |V | V |Pb | 5 | Pb |Cl [3] | 100 |F [4] | 5 |SO2 [5] | — |Прах (общо) [5] | — |[1] Тези гранични стойности, които не могат да бъдат надвишавани при изгаряне на отработени масла, посочват масовата концентрация на емисии от упоменатите по-горе вещества в отработения газ, по отношение на обема на отработения газ в стандартно състояние (273 К; 1013 hPa), след приспадане на съдържанието на влага във водните пари и на 3 % обемно съдържание на кислород в отработения газ.В случая на член 8, параграф 3, втора алинея съдържанието на кислород ще бъде това, което съответства на нормални работни условия в конкретния съответен процес.[2] Държавите-членки решават кои от възможностите да прилагат в своята страна.[3] Неорганични газообразни съединения на хлора, изразени като хлороводород.[4] Неорганични газообразни съединения на флуора, изразени като флуороводород.[5] На този етап не е възможно да се определят граничните стойности за тези вещества. Държавите-членки ще определят самостоятелно емисионни стандарти за изпускането на тези вещества, като отчитат изискванията на Директива 80/779/ЕИО (ОВ L 229, 30.8.1980 г., стр. 30).--------------------------------------------------


title: Директива 2011/51/ЕС на Европейския парламент и на Съвета от 11 май 2011 година за изменение на Директива 2003/109/ЕО на Съвета за разширяване на обхвата ѝ до лица, ползващи се с международна закрила  Текст от значение за ЕИП

text:
               19.5.2011

               BG

               Официален вестник на Европейския съюз

               L 132/1

         ДИРЕКТИВА 2011/51/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 11 май 2011 година
   за изменение на Директива 2003/109/ЕО на Съвета за разширяване на обхвата ѝ до лица, ползващи се с международна закрила
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 79, параграф 2, букви а) и б) от него,
   като взеха предвид предложението на Европейската комисия,
   в съответствие с обикновената законодателна процедура (1),
   като имат предвид, че:

               (1)

               Директива 2003/109/ЕО на Съвета от 25 ноември 2003 г. относно статута на дългосрочно пребиваващи граждани от трети страни (2) не се прилага към лица, ползващи се с международна закрила, така както са определени от Директива 2004/83/ЕО на Съвета от 29 април 2004 г. относно минималните стандарти за признаването и правното положение на гражданите на трети страни или лицата без гражданство като бежанци или като лица, които по други причини се нуждаят от международна закрила, както и относно съдържанието на предоставената закрила (3).

               (2)

               Перспективата за получаване на статут на дългосрочно пребиваващ в държава-членка след определено време е важен елемент за цялостната интеграция на лицата, ползващи се с международна закрила в държавата-членка на пребиваване.

               (3)

               Статутът на дългосрочно пребиваващ за лицата, ползващи се с международна закрила, е важен и за насърчаване на икономическото и социално сближаване, което е основна цел на Съюза, отбелязана в Договора за функционирането на Европейския съюз.

               (4)

               Лицата, ползващи се с международна закрила, следва да могат да получат статут на дългосрочно пребиваващи в държавата-членка, която им е предоставила международната закрила, при същите условия като други граждани от трети страни.

               (5)

               С оглед правото на лицата, ползващи се с международна закрила, да пребивават в други държави-членки, различни от тази, която им е предоставила международната закрила, е необходимо да се гарантира, че тези други държави-членки са уведомени за предишната ситуация по отношение на международната закрила на съответните лица, така че те да могат да изпълнят задълженията си по отношение на принципа на забрана за връщане.

               (6)

               Ползващите се с международна закрила лица, които са дългосрочно пребиваващи, при определени условия, следва да бъдат равностойно третирани с гражданите на държавата-членка на пребиваване по широк кръг от икономически и социални въпроси, така че статутът на дългосрочно пребиваващ да представлява истински инструмент за интегрирането на дългосрочно пребиваващи лица в обществото, в което живеят.

               (7)

               Равнопоставеното третиране на лицата, ползващи се с международна закрила, в държавата-членка, която им е предоставила международната закрила, следва да не засяга правата и ползите, гарантирани съгласно Директива 2004/83/ЕО и съгласно Конвенцията за статута на бежанците от 28 юли 1951 г., изменена с Протокола от Ню Йорк от 31 януари 1967 г. („Женевската конвенция“).

               (8)

               Условията, определени в Директива 2003/109/ЕО относно правото на дългосрочно пребиваващ да пребивава в друга държава-членка и да получи статут на дългосрочно пребиваващ там, следва да се прилагат по един и същ начин за всички граждани от трети страни, които са получили статут на дългосрочно пребиваващи.

               (9)

               Прехвърлянето на отговорност при закрила на лица, ползващи се с международна закрила, е извън обхвата на тази директива.

               (10)

               Когато държава-членка възнамерява да експулсира на основание, предвидено в Директива 2003/109/ЕО, лице, ползващо се с международна закрила, което е получило статут на дългосрочно пребиваващ в тази държава-членка, съответното лице следва да се ползва със закрилата срещу връщане, гарантирана съгласно Директива 2004/83/ЕО и съгласно член 33 от Женевската конвенция. За тази цел, когато лицето се ползва с международна закрила в държава-членка, различна от тази, в която посоченото лице пребивава със статут на дългосрочно пребиваващ, е необходимо да се предвиди, освен в случаите, когато връщането е разрешено съгласно Директива 2004/83/ЕО, че посоченото лице може да бъде експулсирано само към държавата-членка, която е предоставила международна закрила, и че тази държава-членка е задължена да приеме това лице. Същите гаранции следва да се предоставят на лице, ползващо се с международна закрила, което пребивава, но все още не е получило статут на дългосрочно пребиваващ във втора държава-членка.

               (11)

               Когато експулсирането на лице, ползващо се с международна закрила, извън територията на Съюза е разрешено съгласно Директива 2004/83/ЕО, държавите-членки би трябвало да гарантират, че цялата информация е получена от подходящи източници, включително, където е приложимо, от държавата-членка, която е предоставила международната закрила, и че тя е оценявана цялостно с цел да се гарантира, че решението за експулсиране на това лице съответства на член 4 и член 19, параграф 2 от Хартата на основните права на Европейския съюз.

               (12)

               Настоящата директива зачита основните права и спазва принципите, признати от член 6 от Договора за Европейския съюз и от Хартата на основните права на Европейския съюз, по-специално от член 7 от нея.

               (13)

               В съответствие с точка 34 от Междуинституционалното споразумение за по-добро законотворчество (4) държавите-членки се насърчават да изготвят, за себе си и в интерес на Съюза, собствени таблици, които, доколкото е възможно, илюстрират съответствието между настоящата директива и мерките за нейното транспониране, и да ги направят обществено достояние.

               (14)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави-членки не участват в приемането на настоящата директива и не са обвързани от нея, нито от нейното прилагане.

               (15)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящата директива и не е обвързана от нея, нито от нейното прилагане,

         ПРИЕХА НАСТОЯЩАТА ДИРЕКТИВА:
   Член 1
   Директива 2003/109/ЕО се изменя, както следва:

               1.

               В член 2, буква е) се заменя със следното:

                           „е)

                           „международна закрила“ означава международна закрила съгласно определението в член 2, буква а) от Директива 2004/83/ЕО на Съвета от 29 април 2004 г. относно минималните стандарти за признаването и правното положение на гражданите на трети страни или лицата без гражданство като бежанци или като лица, които по други причини се нуждаят от международна закрила, както и относно съдържанието на предоставената закрила (5)

               2.

               Член 3 се изменя, както следва:

                           а)

                           в параграф 2, букви в) и г) се заменят със следното:

                                       „в)

                                       имат разрешение за пребиваване в държава-членка на основание на форма на закрила, различна от международна закрила, или са поискали разрешение за пребиваване на същото основание и очакват решение по своя статут;

                                       г)

                                       са подали молба за международна закрила и все още не е взето окончателно решение по молбата им;“;

                           б)

                           в параграф 3, буква в) се заменя със следното:

                                       „в)

                                       Европейската конвенция за установяването от 13 декември 1955 г., Европейската социална харта от 18 октомври 1961 г., изменената Европейска социална харта от 3 май 1987 г., Европейската конвенция за правния статут на работника емигрант от 24 ноември 1977 г., параграф 11 от приложението към Конвенцията за статута на бежанците от 28 юли 1951 г., изменена с Протокола от Ню Йорк от 31 януари 1967 г., и Европейското споразумение за прехвърляне на отговорност за бежанци от 16 октомври 1980 г.“

               3.

               Член 4 се изменя, както следва:

                           а)

                           вмъква се следният параграф:
                           „1а.   Държавите-членки не предоставят статут на дългосрочно пребиваващ въз основа на международна закрила в случай на отнемане, прекратяване или отказ за подновяване на международната закрила, както е предвидено в член 14, параграф 3 и член 19, параграф 3 от Директива 2004/83/ЕО.“;

                           б)

                           в параграф 2 се добавя следната алинея:
                           „По отношение на лица, на които е предоставена международна закрила, най-малко половината от периода между датата на подаване на молбата за международна закрила, въз основа на която е била предоставена международната закрила, и датата, на която е издадено разрешението за пребиваване по смисъла на член 24 от Директива 2004/83/ЕО или за целия период, ако той е над 18 месеца, се взема предвид при изчисляване на периода, посочен в параграф 1.“

               4.

               В член 8 се добавят следните параграфи:
               „4.   Когато държава-членка издаде разрешение за пребиваване на дългосрочно пребиваващ в ЕС на гражданин на трета страна, на когото е предоставила международна закрила, тя попълва в рубриката „бележки“ на посоченото разрешение за пребиваване на дългосрочно пребиваващ в ЕС следната бележка: „Международна закрила, предоставена от [име на държавата-членка] на [дата]“.
               5.   Когато разрешението за пребиваване на дългосрочно пребиваващ в ЕС е издадено от втора държава-членка на гражданин на трета страна, който вече има разрешение за пребиваване на дългосрочно пребиваващ в ЕС, издадено от друга държава-членка, което съдържа бележката, посочена в параграф 4, втората държава-членка вписва същата бележка в разрешението за пребиваване на дългосрочно пребиваващ в ЕС.
               Преди втората държава-членка да впише бележката, посочена в параграф 4, тя изисква от държавата-членка, посочена в бележката да предостави информация относно това дали дългосрочно пребиваващото лице все още се ползва с международна закрила. Държавата-членка, посочена в бележката, отговаря на запитването не по-късно от един месец след получаване на искането за информация. Когато международната закрила е оттеглена с окончателно решение, втората държава-членка не вписва посочената бележка.
               6.   Когато, съгласно съответните международни инструменти или националното право, отговорността за международната закрила на дългосрочно пребиваващо лице е била прехвърлена на втората държава-членка след издаване на посоченото в параграф 5 разрешение за пребиваване на дългосрочно пребиваващ в ЕС, втората държава-членка изменя по съответен начин бележката, посочена в параграф 4, не по-късно от три месеца след прехвърлянето.“

               5.

               В член 9 се вмъква следният параграф:
               „3а.   Държавите-членки могат да оттеглят статута на дългосрочно пребиваващ в случай на отнемане, прекратяване или отказ за подновяване на международната закрила, както е предвидено в член 14, параграф 3 и член 19, параграф 3 от Директива 2004/83/ЕО, ако статутът на дългосрочно пребиваващ е бил получен въз основа на международна закрила.“

               6.

               В член 11 се вмъква следният параграф:
               „4а.   Доколкото е засегната държавата-членка, която е предоставила международната закрила, параграфи 3 и 4 не засягат Директива 2004/83/ЕО.“

               7.

               Член 12 се изменя, както следва:

                           а)

                           вмъкват се следните параграфи:
                           „3а.   Когато държава-членка реши да експулсира дългосрочно пребиваващо лице, чието разрешение за пребиваване на дългосрочно пребиваващ в ЕС съдържа бележката, посочена в член 8, параграф 4, тя отправя искане към държавата-членка, посочена в бележката, да потвърди дали въпросното лице все още се ползва с международна закрила в тази държава-членка. Държавата-членка, посочена в бележката, отговаря на това искане за информация не по-късно от един месец след получаването му.
                           3б.   Ако дългосрочно пребиваващото лице все още се ползва с международна закрила в държава-членка, посочена в бележката, посоченото лице се експулсира в тази държава-членка, която, без да се засяга приложимото право на Съюза или национално право и принципът за целостта на семейството, незабавно и без формалности приема повторно това лице и членовете на неговото семейство.
                           3в.   Чрез дерогация от параграф 3б държавата-членка, приела решението за експулсиране, си запазва правото в съответствие с международните си задължения да изведе дългосрочно пребиваващото лице в страна, различна от държавата-членка, предоставила международна закрила, когато посоченото лице отговаря на условията, определени в член 21, параграф 2 от Директива 2004/83/ЕО.“;

                           б)

                           добавя се следният параграф:
                           „6.   Настоящият член не засяга член 21, параграф 1 от Директива 2004/83/ЕО.“

               8.

               Вмъква се следният член:
               „Член 19а
               Изменения на разрешенията за пребиваване на дългосрочно пребиваващ в ЕС
               1.   Когато разрешение за пребиваване на дългосрочно пребиваващ в ЕС съдържа бележката, посочена в член 8, параграф 4, и когато съгласно съответните международни инструменти или националното право отговорността за международната закрила на дългосрочно пребиваващото лице е прехвърлена към втора държава-членка преди посочената държава-членка да издаде разрешението за пребиваване на дългосрочно пребиваващ в ЕС, посочено в член 8, параграф 5, втората държава-членка отправя искане към държавата-членка, която е издала разрешението за пребиваване на дългосрочно пребиваващ в ЕС, да измени съответно бележката.
               2.   Когато дългосрочно пребиваващото лице получи международна закрила във втората държава-членка преди посочената държава-членка да е издала разрешението за пребиваване на дългосрочно пребиваващ в ЕС, посочено в член 8, параграф 5, посочената държава-членка отправя искане към държавата-членка, която е издала разрешението за пребиваване на дългосрочно пребиваващ в ЕС, да го измени, така че да въведе бележката, посочена в член 8, параграф 4.
               3.   След получаване на исканията, посочени в параграфи 1 и 2, държавата-членка, която е издала разрешението за пребиваване на дългосрочно пребиваващ в ЕС, издава измененото разрешение за пребиваване на дългосрочно пребиваващ в ЕС не по-късно от три месеца след получаване на искането от втората държава-членка.“

               9.

               В член 22 се вмъква следният параграф:
               „3а.   Ако междувременно международната закрила не е оттеглена или лицето не попадне в една от категориите, определени в член 21, параграф 2 от Директива 2004/83/ЕО, параграф 3 от настоящия член не се прилага за граждани на трети страни, чието разрешение за пребиваване на дългосрочно пребиваващ в ЕС, издадено от първата държава-членка, съдържа бележката, посочена в член 8, параграф 4 от настоящата директива.
               Настоящият параграф не засяга член 21, параграф 1 от Директива 2004/83/ЕО.“

               10.

               В член 25 първа алинея се заменя със следното:
               „Държавите-членки определят точки за контакт, които отговарят за получаване и предаване на информацията и документацията, посочени в членове 8, 12, 19, 19а, 22 и 23.“

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 20 май 2013 г. Те незабавно съобщават на Комисията текста на тези разпоредби.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки в съответствие с Договорите.

      Съставено в Страсбург на 11 май 2011 година.

            За Европейския парламент

            Председател

         J. BUZEK

            За Съвета

            Председател

         GYŐRI E.

      (1)  Позиция на Европейския парламент от 14 декември 2010 г. (все още непубликувана в Официален вестник) и Решение на Съвета от 11 април 2011 г.

      (2)  ОВ L 16, 23.1.2004 г., стр. 44.

      (3)  ОВ L 304, 30.9.2004 г., стр. 12.

      (4)  ОВ C 321, 31.12.2003 г., стр. 1.

      (5)  ОВ L 304, 30.9.2004 г., стр. 2.“;


title: Директива на Съвета от 17 юли 1969 година относно косвените данъци върху набирането на капитал

text:
Важна правна забележка

|

31969L0335

Официален вестник n° L 249 , 03/10/1969 стр. 0025 - 0029 специално датско издание поредица I глава 1969(II) стр. 0405  специално английско издание: поредица I глава 1969(II) стр. 0412  специално гръцко издание: глава 09 том 1 стр. 0020  специално испанско издание: глава 09 том 1 стр. 0022  специално португалско издание глава 09 том 1 стр. 0022  специално чешко издание глава 09 том 01 стр. 11  - 15 специално испанско издание глава 09 том 01 стр. 11  - 15 специално унгарско издание глава 09 том 01 стр. 11  - 15 специално литвийско издание глава 09 том 01 стр. 11  - 15 LV.ES глава 09 том 01 стр. 11  - 15 MT.ES глава 09 том 01 стр. 11  - 15 PL.ES глава 09 том 01 стр. 11  - 15 SK.ES глава 09 том 01 стр. 11  - 15 специално словенско издание глава 09 том 01 стр. 11  - 15

		19690717Директива на Съветаот 17 юли 1969 годинаотносно косвените данъци върху набирането на капитал(69/335/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 99 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че целта на Договора е да се създаде икономически съюз, чиито характеристики са идентични с тези на вътрешния пазар, и като има предвид, че едно от основните условия за постигането на тази цел е насърчаване свободата на движение на капитала;като има предвид, че косвените данъци върху набирането на капитал, които понастоящем са в сила в държавите-членки, а именно данъкът върху капиталовите вноски в търговските дружества и гербовият налог върху ценните книжа, пораждат дискриминация, двойно данъчно облагане и несъответствия, които са в противоречие със свободното движение на капитала и впоследствие трябва да бъдат елиминирани чрез хармонизиране;като има предвид, че хармонизацията на такива данъци върху набирането на капитала трябва да бъде организирана, така че да минимизира последиците върху бюджета на държавите-членки;като има предвид, че облагането от държава-членка с гербов налог върху ценни книжа от други държави-членки, въведени или емитирани в рамките на нейната територия, е в противоречие с концепцията за общия пазар, чиито характеристики са идентични с тези на местния пазар; като има предвид, в допълнение, че е очевидно, че запазването на гербовия налог върху емитирането на ценни книжа по отношение вътрешните заеми и въвеждането или пускането на емисии на чуждестранни ценни книжа на пазара на държава-членка е нежелателно, както от икономическа гледна точка, така и поради противоречието с настоящото развитие на данъчните законодателства на държавите-членки в тази област;като има предвид, че при тези обстоятелства е препоръчително да се премахне гербовият налог върху ценните книжа, независимо от произхода на тези ценни книжа и независимо дали те представляват собствен или заемен капитал на дружеството;като има предвид, че е присъщо на концепцията за общия пазар, чиито характеристики са идентични с тези на вътрешния пазар, данъкът върху набирането на капитала на търговско дружество в рамките на общия пазар да се налага само веднъж, както и ставката на този данък да бъде еднаква за всички държави-членки, така че да не препятства движението на капитала;като има предвид, че следователно този данък трябва да бъде хармонизиран по отношение на неговата структура и ставки;като има предвид, че запазването на другите косвени данъци с характеристики, идентични с тези на данъка върху вноската или гербовия налог върху ценните книжа, може да препятства целта на мерките, предвидени в настоящата директива, и поради това тези данъци би трябвало да се премахнат,ПРИЕ НАСТОЯЩАТА ДИРЕКТИВА:Член 1Държавите-членки облагат капиталовите вноски в капиталови дружества с данък, който е хармонизиран в съответствие с разпоредбите на членове от 2 до 9, наричан по-нататък "данък върху вноската".Член 21. Транзакциите, обект на облагане с данък върху вноската, подлежат на облагане само в държавата-членка, на чиято територия се намира ефективният център на управление на дружеството в момента, когато такива транзакции се осъществяват.2. Когато ефективният център на управление на капиталово дружество се намира в трета страна, а неговият регистриран офис се намира в държава-членка, транзакциите, които са обект на облагане с данък върху вноската, се облагат в държавата-членка, в която се намира регистрираният офис.3. Когато регистрираният офис и ефективният център на управление на капиталово дружество са разположени в трета страна, предоставянето на основен или оборотен капитал на филиал в държава-членка може да бъде облагано в тази държава-членка, на чиято територия се намира филиалът.Член 31. За целите на настоящата директива понятието "капиталово дружество" означава:а) дружества съгласно [***] белгийското, германското, френското, италианското, люксембургското и холандското право , познати респективно като:- /,,,,,;- /,,,,,;- /,,,,;б) всяко дружество, асоциация или юридическо лице, чиито акции от капитала или активи могат да се търгуват на фондова борса;в) всяко дружество, асоциация или всяко юридическо лице, осъществяващи стопанска дейност, чиито членове имат правото техни акции да се предоставят без предварително разрешение на трети страни и са солидарно отговорни за задълженията на дружеството, асоциацията или юридическото лице до размера на акциите си.2. За целите на прилагането на настоящата директива, всяко друго дружество, асоциация или юридическо лице, осъществяващи стопанска дейност, се считат за капиталово дружество. Въпреки това, държавата-членка има правото да не ги приема за капиталово дружество за целите на облагането с данък върху вноската.Член 41. Следните транзакции са облагаеми с данък върху вноската:а) учредяването на капиталово дружество;б) преобразуването в капиталово дружество на дружество, асоциация или юридическо лице, които не са капиталово дружество;в) увеличаването на капитала на капиталово дружество чрез вноски на активи от всякакъв вид;г) увеличаването на активите на капиталово дружество чрез вноски на активи от всякакъв вид, като не се вземат предвид акциите в капитала или активите на дружеството, а правата от този тип, идентични с тези на членовете, като право на глас, дял при разпределението на печалбата или дял при разпределението на салдото след ликвидация;д) прехвърлянето от трета държава в държава-членка на ефективния център на управление на дружество, асоциация или юридическо лице с регистрация на офиса в трета държава, които се приемат в тази държава-членка като капиталово дружество за целите на облагането с данък върху вноската;е) прехвърлянето от трета държава в държава-членка на регистрирания офис на дружество, асоциация или юридическо лице, чийто ефективен център на управление е в трета страна, които се приемат в тази държава-членка като капиталово дружество за целите на облагането с данък върху вноската;ж) прехвърлянето от една държава-членка в друга държава-членка на ефективния център на управление на дружество, асоциация или юридическо лице, които се приемат в последната държава-членка като капиталово дружество за целите на облагането с данък върху вноската, но не се приемат за такава в другата държава-членка;з) преместването от една държава-членка в друга държава-членка на регистрирания офис на дружество, асоциация или юридическо лице, чиито ефективен център на управление е в трета страна и които се приемат в последната държава-членка като капиталово дружество за целите на облагането с данък върху вноската, но не се приемат за такава в другата държава-членка.2. Следните транзакции могат да бъдат облагаеми с данък върху вноската:а) увеличаване на капитала на капиталово дружество чрез капитализиране на печалбата или на постоянните или временните резерви;б) увеличаване на активите на капиталово дружество чрез предоставяне на услуги от член, което не води до увеличение на капитала на дружеството, но се отразява в изменение на правата на дружеството или може да повиши стойността на акциите на дружеството;в) заем от капиталово дружество, ако кредиторът има право на дял от печалбата на дружеството;г) заем от капиталово дружество от страна на член, съпруг или дете на члена, или заем от трета страна, ако е гарантиран от член, при условие че такива заеми ще се отразят в увеличение на капитала на дружеството.3. Не представлява учредяване по смисъла на параграф 1, буква а) каквото и да било изменение на учредителния акт или на устава на капиталово дружество, и по-специално:а) преобразуването на капиталово дружество в друг тип капиталово дружество;б) прехвърлянето от една държава-членка в друга държава-членка на ефективния център на управление или регистрирания офис на дружество, асоциация или юридическо лице, които се приемат за капиталови дружества в двете държави-членки за целите на облагането с данък върху вноската;в) промяната на предмета на дейност на капиталово дружество;г) удължаването на периода на съществуване на капиталово дружество.Член 51. Данък се дължи:а) при формирането на капиталово дружество или увеличаването на капитала или активите му, посочено в член 4, параграф 1, точки а), в) и г): върху действителната стойност на активите от всякакъв вид, внесени или предстоящи за внасяне от членовете, след приспадане на поетите задължения и разходите, поети от дружеството в резултат на всяка вноска. Облагането с данък върху вноската може да бъде отложено от държавите-членки докато вноските станат ефективни;б) при преобразуването в капиталово дружество или прехвърлянето на ефективния център на управление или на регистрирания офис на капиталово дружество, посочено в член 4, параграф 1), букви б), д), е), ж) и з): върху действителната стойност на активите на дружеството от всякакъв вид към момента на преобразуването или прехвърлянето, след приспадане на задълженията и разходите, поети от дружеството към този момент;в) при увеличение на капитала след капитализация на резерви от печалба или доставки, посочено в член 4, параграф 2, буква а): върху номиналната стойност на такова увеличение;г) при увеличаването на активите, посочено в член 4, параграф 2, буква б): върху действителната стойност на предоставените услуги, след приспадане на задълженията или разходите, поети от дружеството в резултат на предоставянето на такива услуги;д) в случаите на заеми, посочени в член 4, параграф 2, букви в) и г): върху номиналния размер на взетия заем.2. В случаите, посочени в параграф 1, букви а), б) и в), стойността, върху която се начислява данъкът, не е по-малка, обаче, от действителната стойност на акциите на дружеството, разпределени или притежавани от всеки член, или номиналната сума на тези акции, ако последната превишава тяхната действителна стойност.3. Сумата, върху която се начислява данъкът при увеличение на капитала не включва:- сумата на активите, принадлежащи на капиталовото дружество, които са разпределени в увеличение на капитала и които вече са обложени с данък върху вноската,- сумата на заемите, взети от капиталовото дружество, която е преобразувана в акции на дружеството и която вече е била обект на облагане с данък върху вноската.Член 61. Всяка държава-членка може да изключи от данъчната основа, в съответствие с член 5, сумата на предоставения капитал от член с неограничена отговорност по отношение на задълженията на капиталовото дружество, както и дела от активите на дружеството на такъв член.2. Когато държава-членка упражнява правомощието, предвидено в параграф 1, следното е облагаемо с данък върху вноската:- прехвърлянето на ефективния център на управление на капиталово дружество в друга държава–членка, която не упражнява това правомощие;- прехвърлянето на регистрирания офис на капиталово дружество, чийто ефективен център на управление е в трета страна, в друга държава-членка, която не упражнява това правомощие;- всяка транзакция, в резултат на която отговорността на член е ограничена до дела му в капитала на дружеството, особено когато ограничението на отговорността е в резултат на преобразуването на капиталово дружество в друг вид капиталово дружество.Данък върху вноската се прилага при всички такива случаи върху стойността на дела от активите на дружеството, принадлежащ на членове с неограничена отговорност по отношение на задълженията на дружеството.Член 71. До влизането в сила на разпоредбите, които следва да се приемат от Съвета съгласно параграф 2:а) ставката на данъка върху вноската не може да надвишава 2 % или да бъде по-малка от 1 %;б) тази ставка се намалява с 50 % или повече, когато едно или повече капиталови дружества прехвърлят всички техни активи и задължения, или една част или повече от техния бизнес, към едно или повече капиталови дружества, които са в процес на създаване или които вече съществуват.Това намаление се извършва, при условие че:- вноските се разглеждат изключително като разпределение на дялове в дружеството или дружествата, въпреки че държавите-членки имат правото да разширяват прилагането на намалението в случаите, в които вноските се разглеждат като разпределение на дялове в дружеството или дружествата, заедно с плащане в брой, което не надвишава 10 % от номиналната стойност на дяловете;- дружествата, вземащи участие в транзакцията, имат ефективен център на управление или регистриран офис на територията на държава-членка;в) ставката на данъка върху вноската може да бъде намалена до 0,5 % до 1 януари 1973 г. и до 1 % от тази дата в случай на учредяване или увеличение в капитала на холдинг или инвестиционни дружества, чиито основен предмет на дейност е притежаването на дялове в други предприятия и управлението и превръщането в печалба на такива дялове, при условие че такива дружества нямат собствена промишлена или търговска дейност и нямат търговско формирование, което е известно на обществеността.2. За да се даде възможност на Съвета да определи общите ставки на данъка върху вноската преди приключването на преходния период, Комисията представя предложение пред Съвета по този въпрос преди 1 януари 1971 г.3. В случай на увеличение на капитала на дружество в съответствие с член 4, параграф 1, точка в), след намаляване на капитала на дружеството в резултат на трайни загуби, ставката може да бъде намалена за тази част от увеличението, която отговаря на намалението на капитала, ако това увеличение се явява в рамките на четири години след намалението на капитала.4. Когато държавата-членка упражнява правомощието, предвидено в член 4, параграф 2, данъкът върху вноската може да се налага по намалена ставка.Член 8Държава-членка може частично или напълно да освободи от данък върху вноската транзакциите, посочени в член 4, параграфи 1 и 2, които са свързани с:- капиталови дружества, които предоставят обществени услуги, такива като предприятия за обществен транспорт, пристанищни власти или предприятия за доставка на вода, газ и електричество, в случаите, когато държавата, регионалните или местните органи притежават поне половината от капитала на дружеството;- капиталови дружества, които в съответствие с техните правила и на практика упражняват изключително и директно културна, дарителска, социална или образователна дейност.Член 9Определени видове транзакции или капиталови дружества могат да са обект на освобождаване, намаления или увеличения на ставките, за да се постигне справедливост при облагането или социален ефект, или да се позволи на държавите-членки да се справят в специфични ситуации. Държавата-членка, която предлага да се предприеме подобна мярка, представя своевременно този въпрос пред Комисията, с оглед прилагането на член 102 от Договора.Член 10Независимо от данъка върху вноската, държавите-членки не облагат с каквито и да било данъци дружествата, асоциациите или юридическите лица, осъществяващи стопанска дейност:а) по отношение на транзакциите, посочени в член 4;б) по отношение на вноските, заемите или предоставянето на услуги, явяващи се като част от транзакциите, посочени в член 4;в) по отношение на регистрацията или всяка друга необходима формалност за започването на бизнес, на която може да бъде подложено дружество, асоциация или юридическо лице, опериращи с търговска цел, поради правната си форма.Член 11Държавите-членки не облагат под каквато и да е форма:а) създаването, емитирането, приемането на котировка на фондовата борса, осигуряването на достъп до пазара или търгуването с дялове, акции и други ценни книжа от този вид, или със сертификати, представляващи такива ценни книжа, независимо от кого са издадени;б) заемите, включително държавни бонове, възникнали с емитирането на ценни книжа с фиксиран лихвен процент или други ценни книжа с възможност за пускане в обръщение, независимо от кого са емитирани, или всички формалности, свързани с това, или създаването, емитирането, приемането на котировка на фондовата борса, осигуряването на достъп до пазара или търгуването с такива ценни книжа с фиксиран лихвен процент или други ценни книжа с възможност за пускане в обръщение.Член 121. Чрез дерогация от членове 10 и 11, държавите-членки могат да налагат:а) данък върху прехвърлянето на ценни книжа, независимо от това дали се облагат или не по твърда ставка;б) на дружество, асоциация или юридическо лице, опериращи с търговска цел, данък върху трансферите, включително данък за регистрация на земя, върху прехвърлянето на стопанска дейност или недвижима собственост, намираща се в рамките на тяхната територия;в) данък върху трансферите за активи от всякакъв вид, прехвърляни на дружество, асоциация или юридическо лице, опериращи с търговска цел, доколкото тази собственост се прехвърля срещу заплащане, различно от дялове в дружеството;г) данък върху учредяването, регистрацията или освобождаването на ипотеки или други налози върху земя или друга собственост;д) данък, платим посредством такси или дължими вземания;е) данък върху добавената стойност.2. Налозите и данъците, посочени в параграф 1, точки б), (в), (г) и д), са идентични, независимо къде се намира ефективният център на управление или регистрираният офис на дружеството, асоциацията или юридическото лице, опериращи с търговска цел, в рамките на територията на държава-членка, и тези налози и данъци не могат да надвишават приложимите към идентични транзакции в държава-членка.Член 13Държавите-членки приемат законовите, подзаконовите и административните разпоредби, необходими, за да се съобразят с настоящата директива преди 1 януари 1972 година. Те незабавно уведомяват Комисията за това.Член 14Държавите-членки предоставят на Комисията текстовете на основните разпоредби на вътрешното право в областта, уредена с настоящата директива.Член 15Адресати на настоящата директива са държавите-членки.Съставено в Брюксел на 17 юли 1969 година.За СъветаПредседателH. J. Witteveen[1] ОВ 119, 3.7.1965 г., стр. 2057/65.[2] ОВ 134, 23.7.1965 г., стр. 2227/65.[***] Рaботата по техническaта адаптация доведе до следеното, което беше представено от Комисията на СъветаВ член 3, параграф 1, буква а)- думата "и" се заменя със запетая,- след думата "Нидерландия" да се добави: "Обединето кралство, ирландски, датски и норвежки";- в първото тире от параграфа, след думите "naamloze vennootschap" да се добави:- "обединени дружества с ограничена отговорност, дружества с ограничена отговорност, които са учредени и регистрирани съгласно дружественото право или съгласно законодателството в областта на съвмеcтните акционерни дружества, или които сa обединени съгласно своя устав или по силата на акт на Парламента, Aktieselskab, Aksjeselskap".- във второто тире от параграфа, след думите "commanditaire vennootschap op aandelen" да се добави:- "Kommandit aktieselskab, Kommandittaksjeselskap."--------------------------------------------------


title: Директива на Комисията от 17 май 1988 година за привеждане в съответствие с техническия прогрес на Директива 77/649/ЕИО на Съвета за сближаване на законодателствата на държавите-членки относно зрителното поле на водачите на моторни превозни средства

text:
               13/ 08

               BG

               Официален вестник на Европейския съюз

               218

         31988L0366

               L 181/40

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА КОМИСИЯТА

   от 17 май 1988 година
   за привеждане в съответствие с техническия прогрес на Директива 77/649/ЕИО на Съвета за сближаване на законодателствата на държавите-членки относно зрителното поле на водачите на моторни превозни средства
   (88/366/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета (1), последно изменена с Директива 87/403/ЕИО (2), и по-специално член 11 от нея,
   като взе предвид Директива 77/649/ЕИО на Съвета от 27 септември 1977 г. за сближаване на законодателствата на държавите-членки относно зрителното поле на водачите на моторни превозни средства (3), изменена с Директива 81/643/ЕИО (4) , и по-специално член 5 от нея,
   като има предвид, че конструирането на превозни средства се е развило по-конкретно под влиянието на изследванията върху аеродинамиката, с цел да се спестява гориво, което често изисква страничните рамки на предните стъкла да са значително наклонени; като има предвид, че съществуващите изисквания към бинокулярните препятствия, които се дължат на страничните рамки на предните стъкла, трябва да се променят, за да се намалят трудностите, които производителите срещат при производството на превозни средства с оптимални коефициенти на челно съпротивление (Сd);
   като има предвид, че практическият опит показа необходимостта да се променят също определени изисквания, отнасящи се до „радиоантените“ и до проводниците „размразяване/отдухване“, вградени в предното стъкло, с цел да се позволи постигането на оптимално качество и работа, които са съвместими с радиоинсталациите с оптимални работни характеристики и да се подобрят работните характеристики и ефективността на системите против замразяване и запотяване на предното стъкло, като се поддържа добро зрително качество и не се препятства зрителното поле,
   като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес на директивите, които имат за цел премахване на техническите бариери пред търговията в сектора на моторните превозни средства,
   ПРИЕ НАСТОЯЩАТА ДИРЕКТИВА:
   Член 1
   Списъкът с приложенията и приложения I и IV към Директива 77/649/ЕИО се изменят в съответствие с приложението към настоящата директива.
   Член 2
   Държавите-членки въвеждат в сила необходимите разпоредби, за да се съобразят с настоящата директива, преди 1 октомври 1988 г. Те незабавно информират Комисията за това.
   Член 3
   Адресати на настоящата директива се държавите-членки.

      Съставено в Брюксел на 17 май 1988 година.

            За Комисията

            COCKFIELD

            Заместник-председател

      (1)  ОВ L 42, 23.2.1970 г., стр. 1.

      (2)  ОВ L 220, 8.8.1987 г., стр. 44.

      (3)  ОВ L 267, 19.10.1977 г., стр. 1.

      (4)  ОВ L 231, 15.8.1981 г., стр. 41.
   ПРИЛОЖЕНИЕ

      Списъкът с приложенията се изменя, както следва:

   След приложение III се добавя „Допълнение: Фигури 1 и 2“,
   след приложение IV се добавя „Допълнение: Фигури от 1 до 7“.

      Приложение I се изменя, както следва:

   Точки от 5.1.2 до 5.1.2.1.2 се заменят със следните точки:

      Ъгълът на препятствието за всеки пилон А, както е описан в точка 5.1.2.1, не трябва да надвишава 6° (виж приложение IV, допълнение, фигура 3).
      Не трябва да се определя ъгълът на препятствието на пилон А от страната на пътника, описан в точка 5.1.2.1.2, ако двата пилона са разположени симетрично по отношение на средната надлъжна вертикална равнина на превозното средство.
      Ъгълът на препятствието за всеки пилон А се измерва, като върху една равнина се наложат следните две хоризонтални сечения:

                  Сечение 1

                  :

                  От точка Рm, разположена на мястото, определено в точка 5.3.1.1, се чертае равнина, която образува ъгъл от 2° нагоре по отношение на хоризонталната равнина, която преминава напред през точката Рm. Определя се хоризонталното сечение на пилон А от най-предната точка, където се пресичат пилонът А и наклонената равнина (виж приложение IV, допълнение, фигура 2).

                  Сечение 2

                  :

                  Повтаря се същата процедура с равнина, която е наклонена под ъгъл от 5° надолу по отношение на хоризонталната равнина, която преминава напред през точката Рm (виж приложение IV, допълнение, фигура 2).

            5.1.2.1.   Ъ.гълът на препятствие на пилон А от страната на водача е ъгълът, който се образува върху равнината на зрението, от успоредната, която започва от Е2 към допирателната, свързваща E1, с външния край на сечение S2 и допирателната, свързваща E2 с вътрешния край на сечение S1 (виж приложение IV, допълнение, фигура 3).
      5.1.2.1.2.   Ъгълът на препятствие на пилон А от страната на пътника е ъгълът, който се образува върху равнината на зрението от допирателната, която свързва Е3 с вътрешния край на сечение S1, и успоредната, която започва от Е3, към допирателната, свързваща Е4 с външния край на сечение S2 (виж приложение IV, допълнение, фигура 3)“.

   Точка 5.1.3 се заменя със следното:

      5.1.3.   С изключение на препятствията, които пилоните А, неподвижните или подвижните разделителни рамки на вентилационните отвори или страничните стъкла, външните радиоантени, огледалата за обратно виждане и чистачките на предното стъкло създават, не трябва да съществуват други препятствия за 180° от предното зрително поле на водача под хоризонтална равнина, преминаваща през V1 и над три равнини през V2, като едната е перпендикулярна на равнината Х-Z с наклон напред от 4° под хоризонталата, а останалите две са перпендикулярни на равнината У-Z с наклон от 4° под хоризонталата (виж приложение IV, фигура 4).
      Не се считат за препятствия на зрителното поле:

                  —

                  вградени или печатни проводници за „радиоантени“, които не са по-широки от:

                              —

                              за вградените проводници: 0,5 милиметра,

                              —

                              за печатните проводници: 1,0 милиметра.

                        Тези проводници на „радиоантени“ не трябва да пресичат зоната А, определена в Директива 78/318/ЕИО относно системите за чистене и пръскане на предните стъкла на моторните превозни средства (1). Въпреки това, три проводника на „радиоантени“ могат да пресичат зона А, ако ширината им не надвишава 0,5 милиметра:

                  —

                  в зона А проводниците за „размразяване/отдухване“, които обикновено са във форма на зиг-заг или в синусоидална форма, със следните размери:

                              —

                              максимална видима ширина: 0,030 милиметра,

                              —

                              максимална плътност на проводниците:

                                          —

                                          при вертикални проводници: 8/см,

                                          —

                                          при хоризонтални проводници: 5/см.

   Точка 5.3.1.1 се заменя със следната точка:

      5.3.1.1.   Таблица II посочва основните координати за проектен ъгъл на облегалката на седалката от 25°. Положителната посока на координатите е представена в приложение IV, допълнение, фигура 1.
      Точката Рm е точката на пресичане между правата отсечка Р1, Р2 и надлъжната вертикална равнина, преминаваща през точката R.
      ТАБЛИЦА II

                  Точка Р

                  X

                  Y

                  Z

                  Р1

                  35 мм

                  –20 мм

                  627 мм

                  Р2

                  63 мм

                  47 мм

                  627 мм

                  Pm

                  43,36 мм

                  0 мм

                  627 мм“

   Точка 5.5.2 се заменя със следното:

      5.5.2.   Правата отсечка, свързваща Е1 и Е2, се завърта около Р1, докато допирателната, свързваща Е1 с външния край на сечение 2 на пилон А от страната на водача, стане перпендикулярна на правата отсечка Е1 – Е2 (виж приложение IV, допълнение, фигура 3).“

   Точки 5.5.2.1. и 5.5.2.2. се заличават. Точка 5.5.4 се заменя със следното:

      5.5.4.   Правата отсечка Е3 – Е4 се завърта около Р2, докато допирателната, свързваща Е4 с външния край на сечение 2 на пилон А от страната на пътника, стане перпендикулярна на правата отсечка Е3 – Е4 (виж приложение IV, допълнение, фигура 3)“.

   Точка 6.1.4 се заменя със следното:

      6.1.4.   Ъгълът на препятствието (виж точка 5.1.2) се измерва в наклонените равнини, както е посочено в приложение IV, допълнение, фигура 2. Зависимостта между Р1 и Р2, които са свързани съответно с Е1 и Е2 и Е3 и Е4, е показана в приложение IV, допълнение, фигура 5.“

   Точки 6.1.4.1 и 6.1.4.2 се заменят със следното:

      6.1.4.1.   Правата отсечка Е1 – Е2 трябва да е ориентирана, както е посочено в точка 5.5.2. След това ъгълът на препятствието на пилон А от страната на водача се измерва, както е посочено в точка 5.1.2.1.1.
      6.1.4.2.   Правата отсечка Е3 – Е4 трябва да е ориентирана, както е посочено в 5.5.4. След това ъгълът на препятствието на пилон А от страната на пътника се измерва, както е посочено в точка 5.1.2.1.2.“

   Добавя се нова точка 6.1.5, както следва:

      6.1.5.   Производителят може да измерва ъгъла на препятствие на превозното средство или на чертежа. В случай на съмнение техническите служби могат да поискат да се проведат изпитвания върху превозното средство.“

      Приложение IV се изменя, както следва:

   Преди фигурите се вмъква думата „Допълнение“.
   Фигура 2 се заменя със следната фигура 2:

         „Фигура 2

      “

   След фигура 2 се добавя нова фигура 3:

         „Фигура 3

      “

   Фигури 3, 4, 5 и 6 стават съответно фигури 4, 5, 6 и 7.

      (1)  ОВ L 81, 28.3.1978 г., стр. 49.“


title: Директива 2011/29/ЕС на Комисията от 7 март 2011 година за изменение на Директива 91/414/ЕИО на Съвета с оглед включването на етридиазол като активно вещество и за изменение на Решение 2008/934/ЕО на Комисията  Текст от значение за ЕИП

text:
               8.3.2011

               BG

               Официален вестник на Европейския съюз

               L 61/9

         ДИРЕКТИВА 2011/29/ЕС НА КОМИСИЯТА
   от 7 март 2011 година
   за изменение на Директива 91/414/ЕИО на Съвета с оглед включването на етридиазол като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включваше етридиазол.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаване на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), отнасящо се до невключването на етридиазол.

               (3)

               В съответствие с член 6, параграф 2 от Директива 91/414/ЕИО лицето, първоначално предоставило информация (наричано по-долу „заявителят“), подаде ново заявление, с което отправя искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I (5) към нея.

               (4)

               Заявлението бе подадено до Нидерландия, която беше определена за докладваща държава-членка по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и подкрепените видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Нидерландия подложи на оценка подадените от заявителя допълнителни данни и подготви допълнителен доклад. На 2 декември 2009 г. тя предостави този доклад на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 24 септември 2010 г. органът представи на Комисията заключението си относно етридиазол (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 28 януари 2011 г. под формата на доклад на Комисията за преглед на етридиазол.

               (6)

               От направените различни проучвания е видно, че може да се очаква продуктите за растителна защита, съдържащи етридиазол, да отговарят по принцип на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада за преглед на Комисията. Поради това е целесъобразно етридиазол да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Следователно при оценката на заявления за разрешение за продукти за растителна защита, които съдържат етридиазол и са предназначени за употреба, различна от тази за декоративни растения, държавите-членки гарантират, че преди да бъде издадено такова разрешение, е предоставена необходимата информация. Освен това е целесъобразно да се изиска от заявителя да предостави допълнителна информация в потвърждение на: спецификациите на произведения за търговски цели технически материал, подкрепени с подходящи аналитични данни, значимостта на примесите, съответствието между спецификациите на произведения за търговски цели технически материал и тези на опитното вещество, използвано за досиетата за екотоксичност, значимостта на растителните метаболити 5-хидрокси-етоксиетридиазолна киселина и 3-хидроксиметилетридиазол, косвеното излагане на подземните води и на организмите, обитаващи почвата, на етридиазол и на неговите почвени метаболити дихлоро-етридиазол и етридиазолна киселина, преноса на дълго и на късо разстояние на етридиазолна киселина в атмосферата.

               (8)

               Следва да се предостави разумен срок преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това включване нови изисквания.

               (9)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който те да преразгледат съществуващите разрешения за продукти за растителна защита, които съдържат етридиазол, за да се гарантира, че изискванията, определени с Директива 91/414/ЕИО, по-специално в член 13 от нея и съответните условия, посочени в приложение I, са изпълнени. Държавите-членки следва да изменят, заменят или отнемат, по целесъобразност, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, e необходимо да се доуточнят задълженията на държавите-членки, особено задължението да се проверява дали притежателят на разрешение може да докаже, че има достъп до документация, която удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения, различни от приетите досега директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на етридиазол и отнемането на разрешенията за продукти за растителна защита, които съдържат посоченото вещество, до 31 декември 2011 г. Необходимо е да бъде заличен редът относно етридиазол в приложението към посоченото решение.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно етридиазол в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при тяхното официално публикуване. Условията и редът на позоваване се определят от държавите-членки.
   Член 4
   1.   В съответствие с Директива 91/414/ЕИО държавите-членки, когато е необходимо, изменят или отменят до 30 ноември 2011 г. съществуващите разрешения за продукти за растителна защита, съдържащи етридиазол като активно вещество.
   До тази дата, по-специално, те проверяват дали условията на приложение I към посочената директива по отношение на етридиазол са изпълнени, с изключение на условията, определени в част Б от вписването за това активно вещество, както и дали притежателят на разрешение разполага с документация или дали има достъп до нея, при спазване на изискванията на приложение II към посочената директива в съответствие с условията на член 13 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, който съдържа етридиазол като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, държавите-членки най-късно до 31 май 2011 г. извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към посочената директива, и като вземат предвид част Б от вписването в приложение I към посочената директива, което се отнася до етридиазол. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   В резултат на тази оценка държавите-членки:

               а)

               за продукт, съдържащ етридиазол като единствено активно вещество, при необходимост изменят или отнемат разрешението до 31 май 2015 г. най-късно; или

               б)

               в случай на продукт, съдържащ етридиазол като едно от няколко активни вещества, при необходимост изменят или отнемат разрешението до 31 май 2015 г. или до датата, определена за това изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 7 март 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество етридиазол. EFSA Journal 2010 г.; 8(10):1823. [66 стр.]. doi:10.2903/j.efsa.2010.1823. Публикувано онлайн на адрес: www.efsa.europa.eu/efsajournal.htm

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „332

                     Етридиазол
                     CAS №: 2593-15-9

                     CIPAC №: 518

                        етил-3-трихлорометил-1,2,4-тиадиазол-5-ил етер

                     ≥ 970 g/kg

                     1 юни 2011 г.

                     31 май 2021 г.

                     ЧАСТ A
                     Може да бъде разрешена единствено употребата му като фунгицид в несвързани с почвата системи в парници.
                     ЧАСТ Б
                     При оценка на заявленията за разрешение на продукти за растителна защита, съдържащи етридиазол, за друго приложение освен за декоративни растения, държавите-членки обръщат особено внимание на критериите, посочени в член 4, параграф 1, буква б), и гарантират предоставянето на необходимите данни и информация преди издаването на такова разрешение.
                     За прилагането на единните принципи, предвидени в приложение VI, се отчитат заключенията на доклада от прегледа за етридиазол, и по-специално допълнения I и II към него, във вида, в който са окончателно приети от Постоянния комитет по хранителната верига и здравето на животните на 28 януари 2011 г.
                     В тази цялостна оценка държавите-членки следва да:

                                 1.

                                 обърнат специално внимание на риска за операторите и работниците и да гарантират, че условията за употреба включват прилагането на целесъобразни мерки за намаляване на риска;

                                 2.

                                 гарантират, че се прилагат подходящи практики за управление на отпадъците по отношение на отработените води от поливане на несвързани с почвата системи за отглеждане на култури; държавите-членки, разрешаващи изхвърлянето на отработените води в канализационната система или в естествени водни басейни, са длъжни да осигурят извършването на целесъобразна оценка на риска;

                                 3.

                                 обърнат специално внимание на риска за водните организми и да гарантират, че условията за употреба включват прилагането на целесъобразни мерки за намаляване на риска.

                           Засегнатите държави-членки изискват да се подаде информация, с която да се потвърди следното:

                                 1.

                                 спецификациите на произведения за търговски цели технически материал, с помощта на подходящи аналитични данни;

                                 2.

                                 значимостта на примесите;

                                 3.

                                 съответствието между спецификациите на произведения за търговски цели технически материал и тези на опитното вещество, използвано за досиетата за екотоксичност;

                                 4.

                                 значимостта на растителните метаболити 5-хидрокси-етоксиетридиазолна киселина и 3-хидроксиметилетридиазол;

                                 5.

                                 косвеното излагане на подземните води и на организмите, обитаващи почвата, на етридиазол и на неговите почвени метаболити дихлоро-етридиазол и етридиазолна киселина;

                                 6.

                                 преноса на дълго и на късо разстояние на етридиазолна киселина в атмосферата.

                           Засегнатите държави-членки гарантират, че заявителят подава до Комисията информацията, посочена в точки 1, 2 и 3, до 1 декември 2011 г., както и информацията, посочена в точки 4, 5 и 6 до 31 май 2013 г.“

         (1)  Допълнителни данни за идентичността и спецификацията на активните вещества са посочени в доклада за прегледа.


title: Директива 2004/79/ЕО на Комисията от 4 март 2004 година за адаптиране на Директива 2002/94/ЕО в областта на данъчното облагане поради присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия

text:
Важна правна забележка

|

32004L0079

Официален вестник n° L 168 , 01/05/2004 стр. 0068 - 0069

		20040304Директива 2004/79/ЕО на Комисиятаот 4 март 2004 годиназа адаптиране на Директива 2002/94/ЕО в областта на данъчното облагане поради присъединяването на Чешката република, Естония, Кипър, Латвия, Литва, Унгария, Малта, Полша, Словения и СловакияКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия [1], и по-специално член 2, параграф 3 от него,като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия [2], и по-специално член 57, параграф 1 от него,като има предвид, че:(1) За някои актове, които остават валидни и след 1 май 2004 г. и изискват адаптиране поради присъединяването, необходимите промени не бяха регламентирани в Акта за присъединяване от 2003 г. или бяха регламентирани, но изискват допълнително адаптиране. Всички тези промени е необходимо да бъдат приети преди присъединяването, така че да важат от момента на присъединяването.(2) Съгласно член 57, параграф 2 от Акта за присъединяване, тези промени следва да бъдат приети обезателно от Комисията във всички случаи, когато Комисията е приела първоначалния акт.(3) Поради това Директива 2002/94/ЕО на Комисията [3] следва да бъде изменена по подходящия за целта начин,ПРИЕ НАСТОЯЩАТА ДИРЕКТИВА:Член 1Директива 2002/94/ЕО се изменя така както е изложено в приложението.Член 2Държавите-членки привеждат в сила законовите, подзаконовите и административните разпоредби, необходими, за да се съобразят с настоящата директива, най-късно до датата на присъединяването. Те незабавно съобщават на Комисията текстовете на тези разпоредби и таблица на съответствието между тези разпоредби и настоящата директива.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила от датата на влизане в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия и при условие че този договор влезе в сила.Член 4Адресати на настоящата директива са държавите-членки.Съставено в Брюксел на 4 март 2004 година.За КомисиятаGünter VerheugenЧлен на Комисията[1] ОВ L 236, 23.9.2003 г., стр. 17.[2] ОВ L 236, 23.9.2003 г., стр. 33.[3] ОВ L 337, 13.12.2002 г., стр. 41.--------------------------------------------------20040304ПРИЛОЖЕНИЕДАНЪЧНО ОБЛАГАНЕДиректива 2002/94/ЕО на Комисията от 9 декември 2002 г. относно установяването на подробни правила за прилагане на някои разпоредби на Директива 76/308/ЕИО на Съвета относно взаимопомощта при събиране на вземания, свързани с някои видове налози, мита, данъци и други мерки.В приложение IV лявата колона под заглавие "държава-членка" се заменя със следното:"Belgique/BelgiëČeská RepublikaDanmarkDeutschlandEestiEλλάδαEspañaFranceIrelandItaliaKύπροςLatvijaLietuvaLuxembourgMagyarországMaltaNederlandÖsterreichPolskaPortugalSlovenijaSlovenskoFinland/SuomiSverigeUnited Kingdom."--------------------------------------------------


title: Директива (ЕС) 2017/898 на Комисията от 24 май 2017 година за изменение, с цел приемане на специфични гранични стойности за химикали, използвани в детски играчки, на допълнение В към приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на веществото бисфенол А (Текст от значение за ЕИП. )

text:
               25.5.2017

               BG

               Официален вестник на Европейския съюз

               L 138/128

         ДИРЕКТИВА (ЕС) 2017/898 НА КОМИСИЯТА
   от 24 май 2017 година
   за изменение, с цел приемане на специфични гранични стойности за химикали, използвани в детски играчки, на допълнение В към приложение II към Директива 2009/48/ЕО на Европейския парламент и на Съвета относно безопасността на детските играчки, по отношение на веществото бисфенол А
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (1), и по-специално член 46, параграф 2 от нея,
   като има предвид, че:

               (1)

               С Директива 2009/48/ЕО се определят някои изисквания за химически вещества, които са класифицирани като канцерогенни, мутагенни или токсични за репродукцията съгласно Регламент (ЕО) № 1272/2008 на Европейския парламент и на Съвета (2). В допълнение В към приложение II към Директива 2009/48/ЕО се определят специфични гранични стойности за химикали, използвани в детски играчки, предназначени за употреба от деца на възраст под 36 месеца, или в други детски играчки, предназначени да бъдат поставяни в устата.

               (2)

               Специфичната гранична стойност за веществото бисфенол А (CAS № 80-05-7) е 0,1 mg/l (допустима граница на миграция). В европейски стандарти EN 71-10:2005 (подготовка на пробите) и EN 71-11:2005 (измерване) се предвиждат съответните методи за изпитване.

               (3)

               Стандарт EN 71-10:2005 изисква 10 cm2 от материала на съответната играчка да бъде извлечен със 100 ml вода в продължение на един час. Следователно за да е налице съответствие със специфичната гранична стойност от 0,1 mg/l, при това извличане е допустима миграция от материала на играчката от най-много 0,01 mg бисфенол А.

               (4)

               С цел да получава съвети при подготовката на законодателни предложения и инициативи, свързани с политиката в областта на безопасността на детските играчки, Комисията създаде експертна група по въпросите на безопасността на детските играчки. Мисията на нейната подгрупа „Химикали“ е да предоставя подобни съвети във връзка с химическите вещества, които е възможно да се използват в детските играчки. На заседанието си от 1 октомври 2015 г. подгрупа „Химикали“ на експертната група по въпросите на безопасността на детските играчки стигна до заключението, че прилагането на специфичната гранична стойност и методите на изпитване, посочени по-горе, води до експозиция от 3 микрограма на килограм телесно тегло дневно на дете с 10 kg телесно тегло, което слага играчката в устата си в продължение на 3 часа дневно.

               (5)

               Нови данни относно веществото бисфенол А и усъвършенствани методологии дадоха основание на Експертната група по материали, които влизат в контакт с храни, ензими, аромати и спомагателни средства за обработка (група „CEF“) към Европейския орган за безопасност на храните (ЕОБХ) да определи „временна“ приемлива дневна доза (ПДД) за бисфенол А от 4 микрограма на килограм телесно тегло дневно (3). Групата „CEF“ определи ПДД за временна в очакване на резултата от дългосрочното изследване при плъхове, което включва пренатална и постнатална експозиция на веществото бисфенол А и понастоящем се извършва по Националната токсикологична програма на Администрацията по храните и лекарствата на САЩ.

               (6)

               С оглед на гореизложеното подгрупа „Химикали“ на експертната група по въпросите на безопасността на детските играчки препоръча на заседанието си от 1 октомври 2015 г. допустимото съдържание на бисфенол А в детските играчки да се ограничи до 0,04 mg/l (допустима граница на миграция), когато се изпитва в съответствие със стандарти EN 71-10:2005 и EN 71-11:2005, като се приеме телесно тегло на детето от 10 kg, поставяне в устата в продължение на три часа дневно, повърхност на поставяната в устата играчка от 10 cm2 и прилагане на 10 % от временната ПДД за експозицията на детето на веществото бисфенол А в детските играчки. На заседанието си от 14 януари 2016 г. експертната група по въпросите на безопасността на детските играчки подкрепи тази препоръка.

               (7)

               Въпреки че в Регламент (ЕС) № 10/2011 на Комисията (4) се определя граница на специфична миграция за веществото бисфенол А като мономер за употреба в определени материали, предназначени за контакт с храни, и се забранява използването на бисфенол А за производство на поликарбонатни шишета за хранене на кърмачета, основните допускания при определянето на тази допустима граница на миграция и за установяване на забраната се различават от тези за допустимата граница на миграция за веществото бисфенол А в детските играчки.

               (8)

               С оглед на наличните научни доказателства и като се имат предвид разликите между играчките и материалите, които влизат в контакт с храни, приложимата понастоящем специфична гранична стойност за веществото бисфенол А в детските играчки се счита за твърде висока и следва да бъде преразгледана.

               (9)

               Въздействието на веществото бисфенол А е понастоящем предмет на преразглеждане в научни форуми. Въпреки че може да се окаже необходимо границата на миграция да бъде преразгледана, ако в бъдеще се появи нова значима научна информация, следва да бъде определена границата, която отразява актуалните научни познания, за да се осигури адекватна защита на децата.

               (10)

               Поради това допълнение В към приложение II към Директива 2009/48/ЕО следва да бъде съответно изменено.

               (11)

               Мерките, предвидени в настоящата директива, са в съответствие със становището на Комитета за безопасност на играчките, създаден в съответствие с член 47 от Директива 2009/48/ЕО,

         ПРИЕ НАСТОЯЩАТА ДИРЕКТИВА:
   Член 1
   В таблицата в допълнение В към приложение II към Директива 2009/48/ЕО записът за веществото бисфенол А се заменя със следното:

                  „Бисфенол А

                  80-05-7

                  0,04 mg/l (допустима граница на миграция) в съответствие с методите, посочени в EN 71-10:2005 и EN 71-11:2005.“

   Член 2
   1.   Държавите членки приемат и публикуват не по-късно от 25 ноември 2018 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 26 ноември 2018 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 24 май 2017 година.

            За Комисията

            Председател

         Jean-Claude JUNCKER

      (1)  ОВ L 170, 30.6.2009 г., стр. 1.

      (2)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      (3)  Научно становище от 2015 г. на Експертната група по материали, които влизат в контакт с храни, ензими, аромати и спомагателни средства за обработка (CEF) към ЕОБХ относно рисковете за общественото здраве, свързани с наличието на веществото бисфенол А (BPA) в храните: ЧАСТ II — Токсикологична оценка и характеризиране на риска. EFSA Journal (Бюлетин на ЕОБХ) 2015;13(1):3978, стр. 196.
   http://www.efsa.europa.eu/sites/default/files/scientific_output/files/main_documents/3978part2.pdf.

      (4)  Регламент (ЕС) № 10/2011 на Комисията от 14 януари 2011 г. относно материалите и предметите от пластмаси, предназначени за контакт с храни (ОВ L 12, 15.1.2011 г., стр. 1).